open-index/open-wikipedia-markdown huggingface dataset:
Ζωολογικό Μουσείο του Πανεπιστημίου της Κοπεγχάγης

Το **Ζωολογικό Μουσείο του Πανεπιστημίου της Κοπεγχάγης** ή απλώς **Ζωολογικό Μουσείο** της Κοπεγχάγης (δαν. *Zoologisk Museum*) είναι το βασικό παράρτημα του Μουσείου Φυσικής Ιστορίας της Δανίας και ανήκει στο Πανεπιστήμιο της Κοπεγχάγης.

## Ιστορία
Το Ζωολογικό Μουσείο της Κοπεγχάγης είναι ένα από τα παλαιότερα μουσεία φυσικής ιστορίας του κόσμου, καθώς η συλλογή του άρχισε να δημιουργείται από τον Όλε Βορμ πριν από περισσότερα από 350 χρόνια, αν και επισήμως ιδρύθηκε το 1862.

## Συλλογές
Οι ζωολογικές συλλογές περιλαμβάνουν περίπου 10 εκατομμύρια δείγματα, που αντιπροσωπεύουν ένα εκτιμώμενο 10% των περιγραφέντων μέχρι σήμερα πολυκύτταρων ζωικών ειδών. Πέρα από τις πλούσιες συλλογές των ζώων της Δανίας, το Μουσείο έχει πάρα πολλά δείγματα από:

* τον Βόρειο Ατλαντικό και την Αρκτική (ιδίως τη Γροιλανδία)
* τις πρώην αποικίες της Δανίας στις Δυτικές Ινδίες
* την ανατολική Αφρική
* έντομα της Νότιας Αμερικής (ιδίως πεταλούδες)
* τις Φιιππίνες, το Αρχιπέλαγος του Μπίσμαρκ και τις Νήσους Σολομώντα
* ζώα από τα βάθη της θάλασσας
* σκελετούς από φάλαινες
* υλικό από αρκετές εξερευνητικές αποστολές, π.χ. Ingolf (1892), Galathea 2 (1950-1952), Atlantide (1932), P.W. Lund (1832-1844).

## Εκθέσεις
Η μόνιμη έκθεση «Από πόλο σε πόλο» δείχνει ζώα από όλο τον κόσμο μέσα σε μεγάλα πλαίσια. Υπάρχουν επίσης μια «έκθεση Κάρολου Δαρβίνου (με τη μεγαλύτερη συλλογή δειγμάτων του Δαρβίνου μετά το Μουσείο Φυσικής Ιστορίας του Λονδίνου, κυρίως θυσανόποδα) και μια πλήρης συλλογή των ζώων της Δανίας και της Γροιλανδίας. Το μουσείο φιλοξενεί στις αποθήκες του πολλά σημαντικά υπολείμματα από προσφάτως εξαφανισθέντα είδη πτηνών, μεταξύ των οποίων τους οφθαλμούς και τα εσωτερικά όργανα των δύο τελευταίων ατόμων του είδους *[[Pinguinus impennis]]*, αρκετά δείγματα της ποικιλίας ασπρόμαυρο κοράκι και το ένα από τα μόλις δύο γνωστά κρανία του είδους πτηνού ντόντο, που στάλθηκαν στην Ευρώπη τον 17ο αιώνα. Αξιοσημείωτα δείγματα άλλων ομοταξιών ζώων είναι το μοναδικό γνωστό δείγμα της αράχνης *[[Pardosa danica]]* (από το 1883), κάποια από τα πρώτα υπολείμματα ψευδόρυγα που ανακαλύφθηκαν ποτέ, καθώς και απολιθώματα προϊστορικών ζώων, όπως του μεταβατικού απολιθώματος *[[ιχθυόστεγη]]* και ενός διπλόδοκου.

## Εικόνες

Αρχείο:Zoologisk museum - Copenhagen 9.JPG|Διόραμα δάσους βροχής με ουρακοτάγκο.
Αρχείο:Zoologisk museum.jpg|Πιγκουίνοι της Ανταρκτικής.
Αρχείο:Misty Diplodocus.jpg|Ο διπλόδοκος δεινόσαυρος «Μίστυ».
Αρχείο:Darwin's barnacles.jpg|Θυσανόποδα από τη συλλόγη του Δαρβίνου, που δωρήθηκε σε επιστήμονες του Πανεπ. της Κοπεγχάγης το 1854.
Αρχείο:Emeus crassus.jpg|Σκελετός ενός ανατολικού μόα, είδους πουλιού που κυνηγήθηκε ώσπου εξαφανίσθηκε μετά την άφιξη των πρώτων ανθρώπων στη Νέα Ζηλανδία.
Αρχείο:Strix nebulosa plumage.jpg|Μεγάλη γκρίζα κουκουβάγια και απεικόνιση του μεγέθους του σώματός της χωρίς το πτέρωμα.
Αρχείο:Glyptodon Copenhagen.jpg|Ο γλυπτόδους ήταν μεταξύ των σημαντικών προϊστορικών δειγμάτων που συνέλεξε ο Πέτερ Βίλχελμ Λουντ.


## Παραπομπές


## Εξωτερικοί σύνδεσμοι

* 
* 

Ζωολογικο Κοπεγχαγης
Ζωολογικο Κοπεγχαγης
Μουσειο Ζωολογιας
Ζωολογικο Μουσειο
Υδνόρα

Η **υδνόρα** (επιστημονική-λατινική ονομασία *Hydnora*) είναι γένος δικοτυλήδονων φυτών, ιθαγενών της Αφρικής, της Μαδαγασκάρης και της Αραβικής Χερσονήσου, το οποίο περιγράφηκε επιστημονικά για πρώτη φορά από τον Σουηδό φυσιοδίφη Καρλ Πέτερ Τούνμπεργκ το 1775. Η ονομασία του γένους προέρχεται από την αρχαία ελληνική λέξη *ὕδνον*, που σημαίνει «τρούφα». Οι υδνόρες ειναι παρασιτικά φυτά, που τρέφονται από τις ρίζες άλλων φυτών. Εκπέμπουν οσμή που προσελκύει τα έντομα και τους παρέχει κλειστό χώρο, όπου παραμένουν αρκετό χρόνο, ώστε να κολλήσουν πολλοί κόκκοι γύρης επάνω τους και να επικονιάσουν κατόπιν άλλες υδνόρες.

## Είδη
Σήμερα γίνονται γενικώς δεκτά τα εξής είδη στο γένος υδνόρα:

# *Hydnora abyssinica* (υδνόρα η αβησσυνιακή), A.Br. – Ομάν, Υεμένη, Σαουδική Αραβία, Αφρική (από την Ερυθραία και το Σουδάν έως τη Ναμίμπια και την Επαρχία Κουαζούλου-Νατάλ)
# *[[Hydnora africana]]* (υδνόρα η αφρικανική), Thunb. – Ανγκόλα, Ναμίμπια, Επαρχία του Ακρωτηρίου
# *Hydnora arabica* (υδνόρα η αραβική), Bolin & Musselman – Ομάν & Υεμένη
# *Hydnora esculenta*, Jum. & H.Perrier – Μαδαγασκάρη
# *Hydnora sinandevu*, Beentje & Q.Luke – Κένυα, Τανζανία
# *[[Hydnora triceps]]*, Drège & E.Mey. – Επαρχία Βόρειου Ακρωτηρίου, Ναμίμπια
# *[[Hydnora visseri]]*, Bolin, E.Maass, & Musselman – Επαρχία Βόρειου Ακρωτηρίου, Ναμίμπια

## Γονιδίωμα
thumb|right|355px|Το πολύ περιορισμένο γονιδίωμα πλαστιδίου του είδους ''Hydnora visseri''
Στην υδνόρα έχει βρεθεί ένα από τα μικρότερα πλαστιδιακά γονιδιώματα των αγγειόσπερμων φυτών. Σε σύγκριση με το αντίστοιχο γονιδίωμα των στενότερων συγγενών γενών, το γονιδίωμα των χλωροπλαστών του είδους *Hydnora visseri* παρουσιάζει ακραία εξελικτική συρρίκνωση, τόσο σε μέγεθος (περίπου 27 χιλιάδες ζεύγη βάσεων) όσο και σε αριθμό λειτουργικών γονιδίων (24 γονίδια).

## Εθνοβοτανική
Είδη υδνόρας διατίθενται σε αγορές βοτάνων στη Μοζαμβίκη και στη Νότια Αφρική. Στη Νότια Αφρική η φυλή Imbola yesiXhosa αναφέρεται ότι παρασκευάζει μια αλοιφή του ριζώματος του φυτού ως θεραπεία για την ακμή και άλλες δερματικές παθήσεις. Στην Ουγκάντα τα εκεί είδη του φυτού αναφέρεται ότι χρησιμεύουν ως τροφή (οι καρποί) και ως φάρμακο (τα ριζώματα) για τη διάρροια, την υπέρταση και τον διαβήτη, αν και η φαρμακευτική δράση δεν έχει ακόμα επιβεβαιωθεί επιστημονικώς.

## Παραπομπές


Υδνορα
Αλκάδης της Θαλαμέας

[thumb|Το έργο σε παράσταση από το Εθνικό Θέατρο του [Μάριμπορ το 1952]]
Ο ***Αλκάδης της Θαλαμέας*** (ισπ. *El alcalde de Zalamea*) είναι θεατρικό έργο του Ισπανού δραματουργού Πέδρο Καλντερόν δε λα Μπάρκα, που μαζί με τον Λόπε δε Βέγα απετέλεσαν τους δύο μεγάλους της λεγόμενης «χρυσής εποχής του ισπανικού θεάτρου» (περ. 1590-1681). Το έργο είναι δράμα σε τρεις πράξεις, γραμμένο πιθανώς το 1636, και αποτελεί «φόρο τιμής» σε προγενέστερο δράμα με τον ίδιο τίτλο, γραμμένο από τον δε Βέγα. Το έργο του δε λα Μπάρκα ωστόσο ξεπέρασε σε φήμη το πρώτο εξαιτίας της ανώτερης αναπτύξεως των χαρακτήρων και έγινε ένα από τα γνωστότερα θεατρικά έργα του αιώνα του. Η υπόθεση του έργου εξερευνά τη δύναμη του αυτοδημιούργητου ανθρώπου ενάντια στις αρχές και εξουσίες της Ισπανίας του 17ου αιώνα και τη συνεχή διαπάλη ανάμεσα στο ομαδικό και το ατομικό και οικογενειακό αίσθημα της τιμής.

## Υπόθεση
Η υπόθεση του έργου αναφέρεται σε έναν ηλικιωμένο εύπορο χωρικό, τον Πέδρο Κρέσπο, ο οποίος όταν διορίσθηκε *αλκάδης* (δηλαδή δικαστής) στο χωριό του (τη σημερινή κωμόπολη Θαλαμέα δε λα Σερένα) σκότωσε τον βιαστή της θυγατέρας του Ισαβέλας, τον λοχαγό δον Αλβάρο δε Ατάιδε, τον οποίο ο Πέδρο φιλοξενούσε στο σπίτι του. Προηγουμένως ο αδελφός της Ισαβέλας, ο Χουάν, είχε τραυματίσει τον δον Αλβάρο. Για τη δολοφονία ο Πέδρο Κρέσπο αθωώθηκε από τον ίδιο τον βασιλέα Φίλιππο. Η Ισαβέλα αποφάσισε και κλείστηκε σε μοναστήρι.

## Υποδοχή και παραστάσεις
Το έργο συγκίνησε από την αρχή και συνεχίζει να συγκινεί το ισπανικό θεατρικό κοινό, καθώς και το κοινό της Γαλλίας και της Ιταλίας, στις γλώσσες των οποίων μεταφράσθηκε ενωρίς. Ο *Αλκάδης της Θαλαμέας* μεταφράσθηκε στην ελληνική γλώσσα από τον Ιωάννη Καμπούρογλου και πρωτοπαίχθηκε στην Ελλάδα στο θέατρο «Απόλλων» το 1884 από τον «Πανελλήνιο Θίασο» με τον θιασάρχη Δημοσθένη Αλεξιάδη στον ρόλο του Πέδρο Κρέσπο («Πέτρου Κρέσπου»). Το έργο προκάλεσε και στο ελληνικό κοινό συγκίνηση και ενθουσιασμό. Αντιθέτως, στον αγγλοσαξονικό κόσμο δεν σημείωσε επιτυχία.

## Μεταφορές στον κινηματογράφο
Ο *Αλκάδης της Θαλαμέας* έδωσε τουλάχιστον τρεις κινηματογραφικές ταινίες, αρχίζοντας ήδη από την εποχή του βωβού κινηματογράφου με τη γερμανική ταινία *Der Richter von Zalamea* του 1920. Μεταπολεμικώς έχουμε την ισπανική ταινία *El alcalde de Zalamea* του 1954 και την ανατολικογερμανική *Der Richter von Zalamea* (1956).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 307

## Εξωτερικοί σύνδεσμοι
* Ολόκληρο το πρωτότυπο (ισπανικό) κείμενο του έργου

Αλκαδης Θαλαμ
Γιαρόσουαφ Ζισκόφσκι

Ο **Γιαρόσουαφ Ρόμπερτ Ζισκόφσκι** (πολωνικά: Jarosław Robert Zyskowski) (γενν. 16 Ιουλίου 1992, Βρότσουαφ) είναι Πολωνός καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Τρεφλ Σόποτ.

## Σταδιοδρομία σε συλλόγους
Ο Ζισκόφσκι ξεκίνησε την επαγγελματική σταδιοδρομία του με την Σλονσκ Βρότσουαφ, στην οποία αγωνίστηκε από το 2009 έως το 2012. Ακολούθως, αγωνίστηκε στις ΒΚΚ Βρότσουαφ, ΛΚΣ Λοτζ, ΣΚΚ Κοτφίτσα Κοουόμπζεγκ, Ασέκο Γκντίνια, Πόλσκι Τσούκιερ Τόρουν και ΚΚΣ Προ-Μπάσκετ Κούτνο. Τη σεζόν 2013/2014 (στην οποία ήταν παίκτης της Ασέκο Γκντίνια), λόγω σοβαρού τραυματισμού στο γόνατο, δεν έπαιξε σε κανένα παιχνίδι πρωταθλήματος.

Στις 27 Οκτωβρίου 2016, υπέγραψε με τη Ρόσα Ράντομ.

Στις 9 Ιουλίου 2017, εντάχθηκε στην Άνβιλ Βουοτσουάβεκ.

Στις 20 Αυγούστου 2019, υπέγραψε συμβόλαιο με τη Μπάσκετ Ζιελόνα Γκούρα.

Στις 18 Μαΐου 2020, εντάχθηκε στη γερμανική ΣΚ Ράστα Βέχτα, μέχρι το τέλος της σεζόν 2019-2020. Στις 20 Ιουλίου, εντάχθηκε στην ισπανική Μπιλμπάο Μπασκέτ.

Στις 12 Ιουλίου 2021, εντάχθηκε για δεύτερη φορά στη Μπάσκετ Ζιελόνα Γκούρα.

Στις 13 Ιουνίου 2022, εντάχθηκε στην Τρεφλ Σόποτ.

## Εθνική ομάδα
Ο Ζισκόφσκι εκπροσώπησε την Πολωνία με την ομάδα Κ20 ετών, με την οποία αγωνίστηκε σε δύο Ευρωπαϊκά Πρωταθλήματα Κ20. Το 2016 αγωνίστηκε με την Εθνική Πολωνίας Β. Στη συνέχεια, το 2020, αγωνίστηκε για πρώτη φορά με την Εθνική Πολωνίας ανδρών, στους προκριματικούς αγώνες του Ευρωμπάσκετ 2021. Ήταν μέλος της Εθνικής Πολωνίας στο Ευρωμπάσκετ 2022.

## Διακρίσεις
Έως τις 2 Σεπτεμβρίου 2022, με βάση το, εκτός εάν αναφέρεται διαφορετικά.

; Με συλλόγους

* Πρωτάθλημα Πολωνίας: 2017-18, 2018-19, 2019-2020
* Σούπερ Καπ Πολωνίας (2017, 2021)

; Ατομικές

* Πολυτιμότερος Παίκτης:
** Πρωτάθλημα Πολωνίας (2020 σύμφωνα με τους δημοσιογράφους)
** Σούπερ Καπ Πολωνίας (2021)
** του Μήνα στο Πρωτάθλημα Πολωνίας (Σεπτέμβριος, Οκτώβριος 2019)
* Καλύτερος Πολωνός Παίκτης του Πρωταθλήματος Πολωνίας (2020 σύμφωνα με τους δημοσιογράφους)

## Παραπομπές


Κατηγορία:Πολωνοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Σλονσκ Βρότσουαφ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές ΛΚΣ Λοτζ
Κατηγορία:Καλαθοσφαιριστές ΣΚΚ Κοτφίτσα Κοουόμπζεγκ
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές Τβάρντε Πιερνίκι Τόρουν
Κατηγορία:Καλαθοσφαιριστές ΚΚΣ Προ-Μπάσκετ Κούτνο
Κατηγορία:Καλαθοσφαιριστές Ρόσα Ράντομ
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Μπάσκετ Ζιελόνα Γκούρα
Κατηγορία:Καλαθοσφαιριστές ΣΚ Ράστα Βέχτα
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Τρεφλ Σόποτ
Αγία Σοφία (έννοια)

μικρογραφία|alt=Αναφερθείτε στην λεζάντα|Ολοσέλιδη εικονογράφηση της ''Sapientia'' (Σοφίας) του 12ου αιώνα. Η σοφία είναι η κεντρική φιγούρα, ανάμεσα στις μορφές του Χριστού (πάνω), του Ζαχαρία, πατέρα του Ιωάννη του Βαπτιστή και του πατριάρχη Ιακώβ (κάτω), του Δαβίδ και του Αβραάμ, του Μαλαχία και του Βαλαάμ, του Ησαΐα και του Δανιήλ (αριστερά και δεξιά, αντίστοιχα.)
**Αγία Σοφία** () είναι μια έννοια στη χριστιανική θεολογία, που έλαβε προσωποποίηση από την Παλαιά Διαθήκη (εβραϊκό *[[Τσοκμάχ]]*) καθώς και την έννοια της σοφίας από την ελληνική φιλοσοφία, ιδιαίτερα τον πλατωνισμό. Στη Χριστολογία, ο Χριστός ο Λόγος ως Θεός Υιός ταυτίστηκε με τη Θεία Σοφία από τα πρώτα χρόνια. Η ταύτιση της Αγίας Σοφίας με τον Θεό Υιό παραμένει ιδιαίτερα έντονη στην Ανατολική Ορθοδοξία, ενώ το Λατινικό δόγμα έχει δώσει μεγαλύτερη έμφαση στην ταύτιση του Θεού Υιού με τον Λόγο.

Υπήρξε επίσης μια μειονοτική άποψη που ταύτιζε τη Σοφία με το Άγιο Πνεύμα. Υπήρξε επίσης μια μειονοτική άποψη που ταύτιζε τη Σοφία με το Άγιο Πνεύμα. Επιπλέον, στις μυστικιστικές ερμηνείες που διαβιβάστηκαν στη Ρωσική Ορθοδοξία, γνωστές ως Σοφιολογία, η Αγία Σοφία ως θηλυκή αρχή ταυτίστηκε με τη Θεοτόκο παρά με τον ίδιο τον Χριστό. Παρόμοιες ερμηνείες προτάθηκαν στη φεμινιστική θεολογία ως μέρος της συζήτησης «Θεός και Φύλο» τη δεκαετία του 1990.

Κατηγορία:Χριστιανισμός
Α1 Κατηγορία υδατοσφαίρισης γυναικών 2022-23

Το πρωτάθλημα Ελλάδας πόλο γυναικών για την περίοδο 2022–23 ήταν το 36ο στην ιστορία του θεσμού. Διεξήχθη με τη συμμετοχή δώδεκα ομάδων και χωρίστηκε σε 2 φάσεις. Στην Α' φάση οι ομάδες αγωνίστηκαν σε δύο γύρους και στη συνέχεια υπήρξαν τα πλέι οφ και τα πλέι άουτ. Οι τέσσερις τελευταίες ομάδες αγωνίστηκαν σε ζευγάρια για την παραμονή (9ος-12ος και 10ος-11ος), με τους ηττημένους των δύο ζευγαριών να υποβιβάζονται στην Α΄2. Το πρωτάθλημα ξεκίνησε στις 8 Οκτωβρίου. 

Μετά την διαδικασία των Πλέι άουτ υποβιβάστηκαν στην Α΄2  οι Ν.Ο. Λάρισας και Ν.Ο. Ρεθύμνου. 

Πρωταθλήτρια ομάδα και μάλιστα αήττητη για έκτη φορά, αναδείχθηκε στις 20 Μαΐου ο Ολυμπιακός Πειραιώς για 10η συνεχόμενη και συνολικά 14η φορά στην ιστορία του, επικρατώντας στην σειρά των τελικών 3-0 του Ν.Ο. Βουλιαγμένης. 

## Συμμετέχουσες ομάδες

## Κανονική περίοδος

### Αποτελέσματα

## Πλέι-άουτ

Λάρισα και Ρέθυμνο υποβιβάστηκαν στην Α2 Εθνική Κατηγορία

## Πλέι-οφ

### Προημιτελικά

#### Θέσεις 5–6

### Ημιτελικά

### Τελικά πλέι-οφ

#### Θέσεις 3-4

#### Θέσεις 1-2 (Τελικοί πρωταθλήματος)

## Τελική κατάταξη
Πηγή: 

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
* Ολυμπιακός- Πόλο γυναικών: Κατέκτησε το 10ο συνεχόμενο τίτλο του- Για 4η σερί χρονιά με το απόλυτο νικών (Χρυσή Βίβλος)  economico.gr 

2022 2023
Κατηγορία:Υδατοσφαίριση το 2022
Κατηγορία:Υδατοσφαίριση το 2023
Αρχαιάναξ

Ο **Αρχαιάναξ** (νεοελληνικά: Αρχαιάνακτας) φαίνεται να ήταν ηγεμόνας του βασιλείου του Βοσπόρου περίπου 40 χρόνια πριν από την άνοδο των Θρακών Σπαρτοκιδών.

## Βιογραφία
Λίγα -έως τίποτε- είναι γνωστά για τον Αρχαιάνακτα πριν από την άνοδό του στο θρόνο. Μπορεί να ήταν από τη Μυτιλήνη και στρατηγός μίας ένωσης πόλεων-κρατών στον Κιμμέριο Βόσπορο , που πιθανότατα σχηματίστηκε ως άμυνα ένεκα των γειτονικών Σκυθικών φυλών. Αφού ανέλαβε την εξουσία ως ηγεμόνας, οι πόλεις Θεοδοσία και Νυμφαίο αποχώρησαν από την ένωση.  Πιθανόν να είχε σχέση με τον Σήμανδρο της Μυτιλήνης, ιδρυτή της πόλης της Ερμώνασσας , αν και αυτό είναι αβέβαιο.

## Βιβλιογραφικές αναφορές

## Δείτε επίσης
* Κατάλογος βασιλέων του Κιμμερίου Βοσπόρου

Κατηγορία:Αρχαίοι Μυτιληνιοί
Κατηγορία:Αρχαίοι Έλληνες βασιλείς
Κατηγορία:Αρχαιανακτίδες
Σπάρτοκος Α΄ του Βοσπόρου

Ο **Σπάρτοκος Α΄** (5ος π.Χ. αι.) ήταν ο ιδρυτής και ο πρώτος ηγεμόνας της δυναστείας των Σπαρτοκιδών στο βασίλειο του Βοσπόρου. Σφετερίστηκε την εξουσία από τούς πρώην ηγεμόνες του Βοσπόρου, τούς Αρχαιανακτίδες, αφού ήταν μισθοφόρος υπό τις διαταγές τους κάπου το 438 π.Χ.

## Ζωή και βασιλεία
Ελάχιστα έως τίποτα είναι γνωστά για την πρώιμη ζωή του Σπάρτοκου Α΄. Μπορεί να ήταν μέλος της δυναστείας των Οδρυσών ηγεμόνων στη Θράκη, πράγμα που θα τον καθιστούσε θρακικής καταγωγής, αλλά αυτό αμφισβητείται. Γύρω στο 438 π.Χ. άρπαξε την τυραννία από τους Αρχαιανακτίδες ειρηνικά είτε με τη βία, χρησιμοποιώντας πιθανώς τη θέση που είχε, για να πάρει τον έλεγχο τού στρατού τού Βοσπόρου. Έκανε επίσης εμπορικές συμφωνίες με τους Αθηναίους, αν και όχι στο βαθμό του εγγονού του Λεύκωνα Α΄. Σε μία ομιλία του ενώπιον ενός ακροατηρίου Αθηναίων κατά τα έτη 395-390 π.Χ., λέγεται ότι θεωρούσε τους Αθηναίους τους πιο «σημαντικούς από τους Έλληνες» και τους παρείχε πρώτα το σιτάρι του. Έπαιξε επίσης έναν μικρό, αλλά αξιοσημείωτο ρόλο στους επεκτατικούς πολέμους τού Βοσπόρου, μία σειρά από πολέμους και συγκρούσεις, που διεύρυναν το βασίλειο την περίοδο της δυναστείας του.

## Διαδοχή
Τον Σπάρτοκο διαδέχθηκαν οι γιοι του Σέλευκος και Σάτυρος Α΄, που βασίλευσαν από κοινού. Ο Σάτυρος Α΄ συνέχισε την επιθετική πολιτική επέκτασης τού πατέρα του, όπως και ο γιος του, με αποτέλεσμα να δημιουργηθεί ένα ισχυρό βασίλειο στον Κιμμέριο Βόσπορο. Η δυναστεία του διήρκεσε περίπου 300 χρόνια και είχε τουλάχιστον 5 απογόνους, που έφεραν το όνομά του.

## Παραπομπές


Κατηγορία:Δυναστεία των Σπαρτοκιδών
Σπάρτοκος Γ΄ του Βοσπόρου

Ο **Σπάρτοκος Γ΄** ήταν βασιλιάς του Βοσπόρου από το 304 έως το 284 π.Χ. Ανέβηκε στον θρόνο μετά το θάνατο του πατέρα του Ευμήλου σε ατύχημα με άμαξα.

## Η βασιλεία του
Ο Σπάρτοκος Γ΄ κληρονόμησε τον θρόνο από τον πατέρα του το 304 π.Χ., μετά τον απροσδόκητο θάνατο τού πατέρα του κατά την επιστροφή του από τη Σινδία. Με την ανάληψη τού θρόνου, έγινε ο πρώτος ηγεμόνας τού Βοσπόρου, που πήρε τον τίτλο τού βασιλιά, πιθανότατα ακολουθώντας το παράδειγμα των σύγχρονων ελληνιστικών βασιλέων, όπως οι Αντιγονίδες, οι Λυσιμαχίδες, οι Σελευκίδες και οι Πτολεμαίοι. Μόλις το αθηναϊκό εμπόριο απελευθερώθηκε από τον Δημήτριο Α΄ της Μακεδονίας, ο Σπάρτοκος προσπάθησε να ανανεώσει τη σχέση του με την Αθήνα, που ήταν ήδη εμπορικοί εταίροι με το βασίλειο του Βοσπόρου κατά τη βασιλεία τού προπάππου του Λεύκωνα. Ο Σπάρτοκος έλαβε αθηναϊκές τιμές, όταν η πόλη ευχαρίστησε τον ίδιο και τους προκατόχους του για τη διατήρηση καλών σχέσεων με την Αθήνα.

## Η διαδοχή
Ο Σπάρτοκος Γ΄ απεβίωσε το 284 μετά από 20 χρόνια διακυβέρνησης. Τον διαδέχθηκε ο Παιρισάδης Β΄, ο οποίος μπορεί να ήταν ο ομώνυμος γιος τού Σάτυρου Β΄, που δραπέτευσε και επέζησε από τη σφαγή της οικογένειας από τον Εύμηλο, αλλά μπορεί επίσης να ήταν γιος τού ίδιου του Σπάρτοκου Γ΄. 

## Δείτε επίσης
* Βασίλειο της Μακεδονίας
* Πτολεμαϊκή Αίγυπτος
* Αυτοκρατορία των Σελευκιδών
* Λυσίμαχος

## Παραπομπές


Κατηγορία:Δυναστεία των Σπαρτοκιδών
Αλκιμένης

Το αρχαίο ελληνικό όνομα **Αλκιμένης** (αρχ. ελλην. *Ἀλκιμένης*) μπορεί να αναφέρεται σε κάποιο από τα εξής επτά διαφορετικά πρόσωπα:

* Αλκιμένης (μυθολογία), δύο πρόσωπα της ελληνικής μυθολογίας
* Αλκιμένης ο Αθηναίος (5ος αιώνας π.Χ.), κωμικός ποιητής
* Αλκιμένης (Αχαϊκή Συμπολιτεία), δημοκρατικός πολιτικός του 2ου αιώνα π.Χ.
* Αλκιμένης ο Αχαιός (4ος αι. π.Χ.), στρατιωτικός που έλαβε μέρος στην εκστρατεία κατά του τυράννου των Συρακουσών Διονυσίου Β΄
* Αλκιμένης ο Κορίνθιος, ολιγαρχικός πολιτικός
* Αλκιμένης ο Μεγαρεύς, τραγικός ποιητής από τα Μέγαρα
Αλκισθένης

Το αρχαίο ελληνικό όνομα **Αλκισθένης** (αρχ. ελλ. *Ἀλκισθένης*) μπορεί να αναφέρεται σε κάποιο από τα εξής επτά διαφορετικά πρόσωπα:

* Αλκισθένης ο Αθηναίος, όνομα που έφεραν δύο εξέχοντες Αθηναίοι, του 5ου και του 4ου αιώνα π.Χ..
* Αλκισθένης ο Λάκων, ηγεμόνας των Φωκέων
* Αλκισθένης ο Ορχομένιος (2ος αιώνας π.Χ.), άρχοντας του Ορχομενού
* Αλκισθένης ο Συβαρίτης, πλούσιος ονομαστός για τη χλιδή του
* Αλκισθένης ο Σικυώνιος, γιος του Αριστογένους
* Αλκισθένης ο Τεγεάτης, ολυμπιονίκης
Σπάρτοκος Δ΄ του Βοσπόρου

Ο **Σπάρτοκος Δ΄** (3ος αι. π.Χ.) από τη δυναστεία των Σπαρτοκιδών ήταν βασιλιάς τού βασιλείου του Βοσπόρου από το 245 έως το 240 π.Χ.

## Βιογραφία
Ο Σπάρτοκος Δ΄ ήταν γιος του Παιρισάδη Β΄ και είναι γνωστός από μία επιγραφή σε νομίσματα μετά το τέλος τού πατέρα του, που τον δείχνει να αυτοαποκαλείται βασιλιάς, με την επιγραφή ΠΑΝ. Η σύντομη βασιλεία του έληξε, όταν τον σκότωσε ο μικρότερος αδελφός του Λεύκων Β΄, αφού ανακάλυψε ότι κοιμόταν με τη σύζυγό του Aλκαθόη, η οποία αργότερα σκότωσε τη Λεύκωνα.

## Δείτε επίσης
* κατάλογος βασιλέων του Κιμμερίου Βοσπόρου

## Παραπομπές


## Εξωτερικοί σύνδεσμοι
* Συλλογή νομισμάτων από τη βασιλεία του Σπάρτοκου Δ΄

Κατηγορία:Δυναστεία των Σπαρτοκιδών
Σάτυρος Β΄ του Βοσπόρου

Ο **Σάτυρος Β΄** (4ος αι. π.Χ.) από τη δυναστεία των Σπαρτοκιδών ήταν ηγεμόνας τού βασιλείου του Βοσπόρου για 9 μήνες, το 310 π.Χ. Ήταν γιος του Παιρισάδη Α΄ και ο μεγαλύτερος αδελφός τού Εύμηλου και τού Πρύτανη. Αμφισβητήθηκε και τελικά ανατράπηκε από τον Εύμηλο στον Εμφύλιο Πόλεμο του Βοσπόρου.

## Βασιλεία και εμφύλιος πόλεμος
Όταν ο πατέρας του Παιρισάδης Α΄ απεβίωσε το 310 π.Χ., ο Σάτυρος Β΄ κληρονόμησε τον θρόνο και τη διακυβέρνηση, καθώς ήταν ο μεγαλύτερος γιος. Λίγο αργότερα, ο αδελφός του Εύμηλος κατέφυγε στα εδάφη των Σιρακών, όπου συνήψε συμμαχία με τον Αριφάρνη βασιλιά των Συρακών, και διεκδίκησε ως αντίπαλος τον θρόνο. Μόλις ο Σάτυρος Β΄ το έμαθε αυτό, ξεκίνησε με τον στρατό του εναντίον τού αδελφού του Εύμηλου, αρχίζοντας έτσι τον εμφύλιο πόλεμο των Σπαρτοκιδών. Ο στρατός τού Σάτυρου Β΄ είχε συνολικά 34.000 στρατιώτες, ένα μείγμα Ελλήνων, Θρακών και Σκυθών. Αφού στρίμωξαν τον μικρότερο αδελφό του, πολέμησαν στη μάχη του ποταμού Θάτη, η οποία κατέληξε σε μία στρατηγική νίκη για τον Σάτυρο Β΄ και απέδειξε την καταλληλότητά του για τον θρόνο τού πατέρα του.

## Τελική μάχη και τέλος
Ο Σάτυρος Β΄ καταδίωξε τον αδελφό του και τον σύμμαχό του, Αριφάρνη, που υποχώρησαν και οι δύο στην πρωτεύουσα των Συρακών. Όταν πλησίασε την πόλη, συνειδητοποίησε ότι θα ήταν δύσκολο να την πάρει, καθώς ήταν κτισμένη στον ποταμό Θάτη και περιτριγυρισμένη από πυκνούς βάλτους. Υπήρχαν επίσης αμυντικά έργα, συμπεριλαμβανομένης μίας οχυρωμένης πύλης και ενός καλά προστατευμένου κάστρου στην άλλη είσοδο.  Γνωρίζοντας ότι δεν θα μπορούσε να καταλάβει την πόλη, λεηλάτησε την ύπαιθρο, αποκτώντας πολλούς αιχμαλώτους και λάφυρα.

Ακολούθησε η πολιορκία της Σιρακήνας. Ωστόσο, ο Σάτυρος Β΄ απεβίωσε πολεμώντας τον Αριφάρνη, ενώ προσπαθούσε να προστατεύσει τον μισθοφόρο διοικητή του, Μηνίσκο. Ο αδελφός του Πρύτανης έγινε βασιλιάς λίγο μετά το τέλος του και πολέμησε τον Εύμηλο, αλλά είχε την ίδια μοίρα.

Ο αδελφός του Εύμηλος σκότωσε τις οικογένειες των αδελφών του, αλλά ο γιος τού Σατύρου Β΄, ο Παιρισάδης, επέζησε και κατέφυγε στη Σκυθία, όπου τού δόθηκε άσυλο από τον βασιλιά της Άγαρο.

## Παραπομπές


Κατηγορία:Δυναστεία των Σπαρτοκιδών
Αλκέτης

Ο **Αλκέτης** (αρχές 4ου αιώνα π.Χ.) ήταν αρχαίος Έλληνας Αμφικτύονας, που εκπροσωπούσε την πατρίδα του Άνδρο, ως Πυλαγόρας. Στον *Κατάλογο των Αθηναίων και Ανδρίων αμφικτυόνων* αναφέρεται ότι ανέπτυξε τη δράση του κατά το 390-389 π.Χ..

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 328

Κατηγορία:Ιστορία της Άνδρου
Κατηγορία:Αμφικτυονίες
Αλκέτιος

Ο **Αλκέτιος** (αρχές 1ου αιώνα μ.Χ.) ήταν αρχαίος Έλληνας «ιατροσοφιστής» της ρωμαϊκής εποχής. Αναφέρεται από τον Γαληνό, ο οποίος μάς πληροφορεί ότι ο Αλκέτιος ασχολήθηκε με τη φαρμακολογία/φαρμακευτική. Χρονικά ο Αλκέτιος τοποθετείται πριν από τον ιατρό Ανδρόμαχο (τόσο τον νεότερο όσο και τον πρεσβύτερο) και μεταγενέστερα από τον Αίλιο Γάλλο.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 328

Αλκετιος
Μουσικό κουτί

Ο τίτλος ***Μουσικό κουτί*** μπορεί να αναφέρεται σε κάποιο από τα παρακάτω.

* ''Μουσικό κουτί'' (τηλεοπτική εκπομπή)
* *[[Το μουσικό κουτί]]* (ταινία)
NGC 1250

Ο **[[Νέος Γενικός Κατάλογος|NGC]] 1250** είναι φακοειδής γαλαξίας ο οποίος απέχει περίπου 275 εκατομμύρια έτη φωτός και βρίσκεται στον αστερισμό Περσέα. Ανακαλύφθηκε από τον αστρονόμο Λιούις Α. Σουίφτ (Lewis A. Swift) την 21η Οκτωβρίου 1886 και ανήκει στο Σμήνος γαλαξιών του Περσέα.

## Δείτε επίσης
* NGC 1277

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Περσεύς (αστερισμός)
1250
12098
02613
Κατηγορία:Σμήνος του Περσέα
+07-07-040
NGC 1161

Ο **[[Νέος Γενικός Κατάλογος|NGC]] 1161** είναι φακοειδής γαλαξίας ο οποίος απέχει περίπου 90 εκατομμύρια έτη φωτός και βρίσκεται στον αστερισμό Περσέα. Τον ανακάλυψε, μαζί με τον NGC 1160, ο αστρονόμος Ουίλιαμ Χέρσελ στις 7 Οκτωβρίου 1784. Οι δύο γαλαξίες οπτικά σχηματίζουν «ζεύγος». Και οι δύο βρίσκονται μεταξύ του Τοπικού και του Υπερσμήνους Περσέα-Ιχθύων στο Νέφος του Περσέα, κοντά στο κέντρο του Τοπικού Κενού.

Ο NGC 1161 είναι επίσης γαλαξίας Σίφερτ Τύπου 1.9.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Γαλαξίες Σίφερτ
Κατηγορία:Περσεύς (αστερισμός)
1161
11404
2474
+07-07-015
Ξενοχρήστος Καμενιανίτης

Ο **Ξενοχρήστος Νικολόπουλος - Καμενιανίτης** ήταν Έλληνας οπλαρχηγός και αγωνιστής της Ελληνικής Επανάστασης του 1821.

## Βιογραφία
Γεννήθηκε περί τα 1790 στο ορεινό χωριό Μπούλιαρι Γορτυνίας Αρκαδίας στην Πελοπόννησο. Η οικογένεια του, λόγω του ότι ο πατέρας του ήταν διωκόμενος από τους Τούρκους για την αγωνιστική του δράση εναντίον τους, μετέβη βορειότερα και στο χωριό Καμενιάνοι της Επαρχίας Καλαβρύτων στην ορεινή Αχαΐα, όπου και μεγάλωσε ο μικρός τότε Χρήστος.  

Από μικρός φανέρωσε την γενναιότητά του. Έλαβε την ονομασία «Ξενοχρήστος», ενώ έπειτα έγινε γνωστός και ως «Καμενιανίτης». 

Είχε τέσσερα αδέλφια, εκ των οποίων ο ένας ήταν καλόγερος στην Μονή Αγίας Λαύρας. 

Το καλοκαίρι του 1820 χτύπησε με το ένα αγροτικό εργαλείο τον Τούρκο σπαή-φοροεισπράκτορα στους Καμενιάνους και διέφυγε στον τόπο καταγωγής του, στο Μπούλιαρι. Επέστρεψε στους Καμενιάνους και στρατολόγησε και εκπαίδευε άνδρες από τα γύρω χωριά στην περιοχή της Καπρίβαινας.

Στις αρχές του Μάρτη του 1821 ύψωσε επαναστατική σημαία στους Καμενιάνους και μετέβη στα Καλάβρυτα. Συμμετείχε από τους πρώτους στην πολιορκία των Καλαβρύτων, ενώ ήταν παρών στην ορκωμοσία των αγωνιστών και την ύψωση του λαβάρου από τον Παλαιών Πατρών Γερμανό στην Αγία Λαύρα.

Διακρίθηκε ακόμη, στις μάχες στο Πούσι και στον Λάλα Ηλείας, όπως και στην πολιορκία των Πατρών. 

Ήταν επικεφαλής 150 ανδρών, ενώ αγωνίστηκε υπό τις στρατιωτικές διαταγές του Ασημάκη Ζαΐμη και του Παναγιώτη Φωτήλα. 

Στις 12 Ιουλίου ή 9 Σεπτεμβρίου του 1822 πολέμησε ηρωικά στην μάχη του Πουρναρόκαστρου έξω από την Πάτρα, στο Παναχαϊκό, όπου πληγώθηκε και τελικά πέθανε. Μάλιστα αναφέρεται πως ο Ασημάκης Ζαΐμης διέθεσε ένα πολύ μεγάλο χρηματικό ποσό για όποιον κατάφερνε να γιατρέψει τον Ξενοχρήστο, χωρίς όμως αυτό τελικά να καταστεί δυνατό.

Ο τάφος του βρίσκεται στην εκκλησία του Αγίου Αθανασίου στο χωριό Κρυσταλλόβρυση (Μπαρδικώστα) της πρώην Επαρχίας Πατρών.

Στους Καμενιάνους σήμερα υπάρχει στην κεντρική πλατεία, η προτομή του, τα αποκαλυπτήρια της οποίας έγιναν με λαμπρή εκδήλωση στις 17 Αυγούστου του 2002.

## Παραπομπές


## Πηγή
* Kalavryta News: Ανέκδοτα στοιχεία για την Επανάσταση του 1821 στα Καλαβρυτοχώρια.

Κατηγορία:Οπλαρχηγοί του 1821
Μαρίε Χεγκ

Η **Μαρίε Χεγκ** (νορβηγικά: Marie Høeg) (15 Απριλίου 1866 &#x2013; 22 Φεβρουαρίου 1949) ήταν Νορβηγίδα φωτογράφος και πρώιμη φεμινίστρια. , ενώ οι ιδιωτικές της φωτογραφίες, συμπεριλαμβανομένων εικόνων και δημιουργιών με την σύντροφό της, Μπολέτε Μπεργκ, *έπαιζαν* με τις ιδέες περί φύλου. Ήταν η ιδρύτρια του Συλλόγου Συζήτησης Χόρτεν, ο οποίος είναι ενεργός μέχρι σήμερα. Η Χεγκ ίδρυσε επίσης το Παράρτημα Χόρτεν της Εθνικής Ένωσης Σουφραζέτων, το Συμβούλιο Γυναικών Χόρτεν και τον Σύλλογο Φυματίωσης Χόρτεν.

## Βιογραφία
Η Χεγκ γεννήθηκε στο Λάνγκεσουντ στις 15 Απριλίου 1866. Ήταν φοιτήτρια φωτογραφίας στο Μπρέβικ και ολοκλήρωσε τη μαθητεία της στη φωτογραφία το 1890.

Από το 1890 έως το 1895, η Χεγκ έζησε στη Φινλανδία, εργαζόμενη ως φωτογράφος στο Έκενες και στο Χάνκο. Εκεί, επηρεάστηκε σε μεγάλο βαθμό από το φινλανδικό κίνημα για τα δικαιώματα των γυναικών.

Η Χεγκ μετακόμισε από τη Φινλανδία στο Χόρτεν το 1895, μαζί με την Μπολέτε Μπεργκ. Η Μπεργκ ήταν πέντε χρόνια νεότερη από την Χεγκ και είχε εκπαιδευτεί ως φωτογράφος, πιθανώς όσο ζούσε στη Φινλανδία. Η Χεγκ και η Μπεργκ δημιούργησαν και διηύθυναν το δικό τους φωτογραφικό στούντιο, το οποίο ονομάστηκε Μπεργκ & Χεγκ. Η Χεγκ χρησιμοποίησε το στούντιο τους όχι μόνο για φωτογραφία, αλλά και ως τόπο συνάντησης για γυναίκες που ενδιαφέρονται για τον φεμινισμό και το δικαίωμα ψήφου των γυναικών.

Η Χεγκ και η Μπεργκ μετακόμισαν στην Χριστιανία (σημερινό Όσλο) το 1903 και συνέχισαν να εργάζονται ως επαγγελματίες φωτογράφοι εκεί, παράγοντας κυρίως σκηνικά και πορτραίτα καρτ ποστάλ.

Οι δυο τους ίδρυσαν την εκδοτική εταιρεία Berg og Høghs Kunstforlag, εκδίδοντας βιβλία όπως το τρίτομο *Norske Kvinder*, το οποίο αφορά το θέμα της ιστορίας των Νορβηγίδων.

Η Χεγκ πέθανε στο Όσλο στις 22 Φεβρουαρίου 1949.

Πολλά από τα γυάλινα αρνητικά της ανακαλύφθηκαν μετά το θάνατό της μέσα σε έναν αχυρώνα τη δεκαετία του 1980. Ο αχυρώνας ήταν στην ιδιοκτησία μιας φάρμας όπου η Μπεργκ και η Χεγκ ζούσαν στο τέλος της ζωής τους. Μια σειρά αρνητικών σε ένα κουτί με την ένδειξη «ιδιωτικό» περιείχε φωτογραφίες της Μπεργκ και της Χεγκ ντυμένες με ανδρικά ρούχα, καπνίζοντας και φορώντας μουστάκια. Αυτά τα 440 γυάλινα αρνητικά βρίσκονται τώρα στη συλλογή του Μουσείου Πρέους.

## Παραπομπές


## Περαιτέρω ανάγνωση
* 
* 

## Εξωτερικοί σύνδεσμοι

* " The "Private" Photos of Marie Høeg and Bolette Berg: Questioning Gender Roles Circa 1900 ," Dangerous Minds (27 Φεβρουαρίου 2017). Περιέχει μια συλλογή φωτογραφιών της Χεγκ.
* Μπολέτε Μπεργκ (1872-1944) και Μαρίε Χεγκ Høeg (1866-1949) , ιστότοπος του Μουσείου Πρέους.
* Ομιλία της Χεγκ (στα νορβηγικά, 1901)

Κατηγορία:Νορβηγίδες φωτογράφοι
Κατηγορία:Σουφραζέτες
Κατηγορία:ΛΟΑΤ πρόσωπα από τη Νορβηγία
Πρωτεύουσα της Βραζιλίας

Η σημερινή **πρωτεύουσα της Βραζιλίας** είναι η Μπραζίλια . Η Μπραζίλια κατασκευάστηκε ειδικά για τον σκοπό ώστε να αποτελέσει νέα πρωτεύουσα της χώρας. Το Ρίο ντε Τζανέιρο ήταν η πρωτεύουσα της χώρας από το 1763 έως το 1960. Η πόλη του Σαλβαδόρ ήταν η έδρα της πορτογαλικής αποικιακής διοίκησης στη Βραζιλία από τον 16ο έως τον 18ο αιώνα και συνήθως ονομάζεται «πρώτη πρωτεύουσα της Βραζιλίας».

## Ιστορία
Το Σαλβαδόρ ιδρύθηκε το 1549 από τον πρώτο Γενικό Κυβερνήτη της Πορτογαλικής Νότιας Αμερικής λίγο μετά την έναρξη της πορτογαλικής αποικιοκρατίας στη σημερινή χώρα. Η πόλη έγινε η έδρα της πρώτης Καθολικής Επισκοπής της Βραζιλίας το 1552 και εξακολουθεί να είναι μέχρι σήμερα το κέντρο του Βραζιλιάνικου Καθολικισμού. Τον 17ο αιώνα, το Ρίο ντε Τζανέιρο είχε αποδείξει ότι είχε καλύτερη τοποθεσία από το Σαλβαντόρ (τουλάχιστον ως εξαγωγικό λιμάνι) και η έδρα της αποικιακής διοίκησης μεταφέρθηκε εκεί το 1763. Το 1808 η πορτογαλική βασιλική οικογένεια και το μεγαλύτερο μέρος των πορτογάλων αριστοκρατών της Λισαβόνας εγκατέλειψαν την Πορτογαλία πριν από την εισβολή του Ναπολέοντα. Η πορτογαλική πρωτεύουσα έγινε προσωρινά το Ρίο ντε Τζανέιρο. Η πόλη παρέμεινε πρωτεύουσα της χώρας μετά την ανεξαρτησία της Βραζιλίας το 1822 και μετά την κατάργηση της μοναρχίας το 1889.

Στη δεκαετία του 1950 η κυβέρνηση άρχισε να εξετάζει σχέδια για τη μετακίνηση της πρωτεύουσας από την ανατολική ακτή στο εσωτερικό. Το απομονωμένο από τη θάλασσα εξωτερικό της Βραζιλίας ήταν αραιοκατοικημένο και υπήρχε η ελπίδα ότι η μετακίνηση της πρωτεύουσας εκεί θα αύξανε τον πληθυσμό της περιοχής. Η νέα πρωτεύουσα, η Μπραζίλια, έγινε η πρωτεύουσα της χώρας στις 21 Απριλίου 1960 και η κατασκευή της στοίχισε 2 δισεκατομμύρια δολάρια.

## Παραπομπές

Κατηγορία:Ιστορία της Βραζιλίας
Κατηγορία:Πρωτεύουσες της Νότιας Αμερικής
NGC 4359

Ο **[[Νέος Γενικός Κατάλογος|NGC]] 4359** είναι νάνος ραβδωτός σπειροειδής γαλαξίας ο οποίος απέχει περίπου 56 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 20 Μαρτίου 1787. Ανήκει στην Ομάδα γαλαξιών NGC 4274 που με την σειρά της είναι τμήμα της ομάδας Κόμη Ι. 

Οπτικά ο NGC 4359 φαίνεται να βρίσκεται εγγύτερα στον NGC 4414 που επίσης είναι μέλος της ομάδας NGC 4274 και της Κόμης I. Παρόλα αυτά οι ακτινικές ταχύτητες των δύο γαλαξιών διαφέρουν μεταξύ τους κατά 500 km/s περίπου, γεγονός που υποδηλώνει ότι μεταξύ τους βαρυτική αλληλεπίδραση δεν είναι πιθανή. 

## Δείτε επίσης
* NGC 4414

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4359
40330
07483
+05-29-079
Ζώπυρος ο Αλεξανδρεύς

Ο **Ζώπυρος ο Αλεξανδρεύς** ήταν ιατρός που έζησε στην Αλεξάνδρεια τον 2 π.Χ. αιώνα στην αυλή των Πτολεμαίων. Θεωρείται εφευρέτης αντιδότου. 

Σχετικές αναφορές κάνουν για τα φάρμακά του ο Γαληνός και ο Οριβάσιος.

## Παραπομπές


Κατηγορία:Αρχαίοι Έλληνες ιατροί
Folgore (αντιτορπιλικό)

Το ***Folgore*** (ιταλ. «Κεραυνός») ήταν το πρώτο από τα τέσσερα αντιτορπιλικά της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Ολοκληρώθηκε το 1932 και είχε πολεμική δράση στον Β΄ Παγκόσμιο Πόλεμο.

## Περιγραφή

Εξαιρουμένου του πλάτους τους, που είχε ελαττωθεί σε μία ανεπιτυχή απόπειρα να αυξηθεί η μέγιστη ταχύτητα πλεύσης, τα πλοία της κλάσης *Folgore* ήταν επί της ουσίας πανομοιότυπα με αυτά της προγενέστερης κλάσης *[[Αντιτορπιλικό κλάσης Freccia|Freccia]]*. Είχαν ολικό μήκος 96,05&nbsp;m, πλάτος 9,2&nbsp;m και μέσο βύθισμα 3,3&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους ανερχόταν σε 1238&nbsp;t (1218&nbsp;LT) με κανονικό (standard) φορτίο και σε 2090&nbsp;t (2060&nbsp;LT) με πλήρες. Το πλήρωμα κατά την περίοδο του πολέμου αποτελούνταν από 185 αξιωματικούς, υπαξιωματικοί και ναύτες. Το προωστικό σύστημα μπορούσε να αποδώσει έως και 44000&nbsp;shp, χάρη στους οποίους μπορούσαν να φθάσουν σε μέγιστη ταχύτητα πλεύσης 30&nbsp;kn, ενώ κατά τη διάρκεια των θαλάσσιων δοκιμών έφθασαν και σε πολύ υψηλότερες -της τάξεως των 38-39&nbsp;kn- αλλά με ελάχιστο φορτίο. Η ακτίνα δράσης τους έφθανε τα 3600&nbsp;ναυτικά μίλια με ταχύτητα πλεύσης 12&nbsp;kn.

Ο κύριος οπλισμός των αντιτορπιλικών της κλάσης αυτής αποτελούνταν από τέσσερα πυροβόλα των 120&nbsp;mm, εκ των οποίων τα δύο ήταν εγκατεστημένα σε πύργο μπροστά από την υπερκατασκευή και τα άλλα δύο σε πύργο πίσω της. Αντιαεροπορική προστασία παρείχαν δύο πυροβόλα των 40&nbsp;mm και δύο δίδυμα πολυβόλα των 13,2&nbsp;mm. Επίσης υπήρχαν δύο τρίδυμοι τορπιλοσωλήνες των 533&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν εκτοξευτές βομβών βυθού ενώ μπορούσαν επίσης να μεταφέρουν και 52&nbsp;νάρκες.

## Επιχειρησιακή ιστορία

Η ναυπήγηση του *Folgore* ξεκίνησε την 30η&nbsp;Ιανουαρίου 1930 στις εγκαταστάσεις της Officine & Cantieri Partenopei στη Νάπολη, η καθέλκυσή του έλαβε χώρα στις 26&nbsp;Απριλίου 1931 και εντάχθηκε σε υπηρεσία την 1η&nbsp;Ιουλίου 1932.

## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι

*  Το *[https://www.marina.difesa.it/noi-siamo-la-marina/mezzi/mezzi-storici/Pagine/EFGHI/folgore.aspx Folgore]* στον ιστότοπο του Ιταλικού Πολεμικού Ναυτικού (*Marina Militare*)

Κατηγορία:Αντιτορπιλικά κλάσης Folgore
Κατηγορία:Ιταλικά αντιτορπιλικά του Β΄ Παγκοσμίου Πολέμου
Νουέβε ντε Χούλιο (Μπουένος Άιρες)

Η **Νουέβε ντε Χούλιο** () είναι πόλη στην επαρχία Μπουένος Άιρες της Αργεντινής. Πήρε το όνομά της από την ημερομηνία της Ημέρας Ανεξαρτησίας της Αργεντινής (9 Ιουλίου). Είναι έδρα του παρτίδο (κομητεία) Νουέβε ντε Χούλιο. Σύμφωνα με την απογραφή του 2010 έχει 36.494 κατοίκους. Στην περιοχή υπάρχει μικρό αεροδρόμιο .

## Κλίμα

## Παραπομπές


Κατηγορία:Πόλεις της Αργεντινής
Γεώργιος Γραφάκος

Ο **Γεώργιος Γραφάκος** (1903-1992) ήταν Έλληνας στρατιωτικός και πολιτικός. Υπηρέτησε ως βουλευτής.

## Βιογραφία
Γιος του Βρασίδα και της Ευθυμίας Γραφάκου, καταγόταν από τη Μελιτίνη Λακωνίας και ανέπτυξε στρατιωτική δράση στην Εθνική Αντίσταση. Ακολούθησε στρατιωτική καριέρα στην αεροπορία και αποστρατεύτηκε με το βαθμό του σμηνάρχου. Ήταν Νομάρχης Αττικής από τις 10 Νοεμβρίου 1944 έως το 1945.  Εξελέγη βουλευτής Λακωνίας για πρώτη φορά το 1946 με το Λαϊκό Κόμμα  (Συνδυασμό Ηνωμένης Παρατάξεως Εθνικοφρόνων) λαμβάνοντας 8.169 ψήφους. Αποχώρησε από το κόμμα και ανεξαρτητοποιήθηκε στις 20 Οκτωβρίου 1948.  Ο Γραφάκος πολιτεύτηκε χωρίς επιτυχία το 1950 και επανεξελέγη το 1964 με το Κόμμα Προοδευτικών. Έπειτα από τη Μεταπολίτευση πολιτεύτηκε ξανά στο νομό Λακωνίας με την Εθνική Παράταξη το 1977 χωρίς να καταφέρει να εκλεγεί βουλευτής.

Πέθανε σε ηλικία 89 ετών στις 10 Ιανουαρίου 1992.

## Παραπομπές


## Πηγές
* 

Κατηγορία:Βουλευτές Λακωνίας
Κατηγορία:Έλληνες αξιωματικοί της Πολεμικής Αεροπορίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Νομάρχες Αττικής
Παναγιώτης Κοντολέων

Ο **Παναγιώτης Κοντολέων** (Αθήνα, 1965) είναι στέλεχος εταιρίας σεκιούριτι, ειδικός σύμβουλος και πρώην διοικητής της Εθνικής Υπηρεσίας Πληροφοριών (ΕΥΠ). Ορίστηκε από τον Κυριάκο Μητσοτάκη την 1η Αυγούστου 2019, θέση την οποία διατήρησε μέχρι και τις 5 Αυγούστου 2022 όταν και παραιτήθηκε λόγω του σκανδάλου τηλεφωνικών παρακολουθήσεων από την ΕΥΠ το 2022.

## Βιογραφικά στοιχεία
Γεννήθηκε το 1965 στην Αθήνα, ενώ το 1999 oλοκλήρωσε προπτυχιακές σπουδές επάνω στη Διοίκηση στο Ανοιχτό Πανεπιστήμιο του Ηνωμένου Βασιλείου, ενώ το 2001 απέκτησε Μεταπτυχιακό στη Διοίκηση Επιχειρήσεων (MBA) από το ίδιο Πανεπιστήμιο. Επί σειρά ετών διετέλεσε διευθυντικό στέλεχος σε εταιρείες υπηρεσιών ασφαλείας. Μιλάει αγγλικά και έχει βασική γνώση γαλλικών. Έρευνα της Εφημερίδας των Συντακτών, αμφισβήτησε το αντικείμενο σπουδών του, καθώς ανέφερε ότι το πτυχίο του αφορά σε Μουσικές Σπουδές.

## ΕΥΠ και σκάνδαλο τηλεφωνικών παρακολουθήσεων
Η τοποθέτηση του στην ΕΥΠ έλαβε χώρα ύστερα από τις μεταρρυθμίσεις του Κυριάκου Μητσοτάκη το 2019, γνωστές και ως επιτελικό κράτος. Η συγκεκριμένη τροπολογία έφερνε την ΕΥΠ υπό τον πλήρη έλεγχο της κυβέρνησης και συγκεκριμένα την ενσωμάτωνε στο γραφείο του πρωθυπουργού. Η τοποθέτηση του Παναγιώτη Κοντολέοντα προκάλεσε έντονες αντιδράσεις από κόμματα της αντιπολίτευσης, που τάχθηκαν κατά της πρόσληψης του λόγω έλλειψης τυπικών προσόντων και μη απαιτούμενου προφίλ για την ανάληψη χρεών ενός πόστου όπως αυτό του διοικητή της ΕΥΠ. Επιπρόσθετα, πολιτικοί και δημοσιογράφοι προχώρησαν σε συγκρίσεις του βιογραφικού του Παναγιώτη Κοντολέοντα, το οποίο αμφισβητήθηκε εντόνως από πολιτικά στελέχη του ΣΥΡΙΖΑ, με αυτά προηγούμενων διοικητών της ΕΥΠ, όπως του Γιάννη Ρουμπάτη.

Μετά από σειρά καταγγελιών από διάφορα Ελληνικά μέσα ερευνητικής δημοσιογραφίας περί παρακολουθήσεων πολιτικών και δημοσιογραφικών προσώπων από την ΕΥΠ με τη χρήση κακόβουλου λογισμικού (Predator) μεταξύ 2020 και 2022, ο Παναγιώτης Κοντολέων παραιτήθηκε στις 5 Αυγούστου 2022. Παρόλο που η κυβέρνηση υποστήριξε ότι η παραίτηση δεν είχε να κάνει με τις υποθέσεις παρακολουθήσεων, πολλά ΜΜΕ και δημοσιογράφοι θεώρησαν έμμεση παραδοχή την παραίτηση Κοντολέοντα, που συνοδεύτηκε την ίδια ημέρα από την παραίτηση του Γενικού Γραμματέα του πρωθυπουργού και ανηψιού του Κυριάκου Μητσοτάκη, Γρηγόρη Δημητριάδη.

Η Βουλή των Ελλήνων ανακοίνωσε κατεπείγουσα εξεταστική επιτροπή για την διερεύνηση του σκανδάλου των τηλεφωνικών παρακολουθήσεων. Σύμφωνα με έλεγχο της ΑΔΑΕ επάνω στα δεδομένα της ΕΥΠ, τα αρχεία παρακολούθησης πολιτικών και δημοσιογράφων είχαν ήδη καταστραφεί, ενώ κατά τη διάρκεια της εξεταστικής επιτροπής ο Παναγιώτης Κοντολέων αρνήθηκε να απαντήσει σε ερωτήσεις βουλευτών σχετικά με τις δραστηριότητες και κατηγορίες κατά τη διάρκεια της θητείας του στην ΕΥΠ. Ο ίδιος επικαλέστηκε το απόρρητο για τη συγκεκριμένη στάση.

## Παραπομπές


Κατηγορία:Διοικητές της Εθνικής Υπηρεσίας Πληροφοριών‎
Ρέιτσελ Μπράις

Η **Ρέιτσελ Μπράις** (αγγλ.: *Rachel Brice*, 15 Ιουνίου 1972) είναι Αμερικανίδα χορεύτρια και χορογράφος. Εργάστηκε ως επαγγελματίας χορεύτρια για το American Tribal Style Belly Dance, το οποίο προήλθε από το στυλ του χορού της κοιλιάς.

## Βιογραφία
Γεννήθηκε στις 15 Ιουνίου 1972 στο Σιάτλ της Ουάσινγκτον και αποφοίτησε από το Κρατικό Πανεπιστήμιο του Σαν Φρανσίσκο. Έμαθε γιόγκα και χορό της κοιλιάς σε ηλικία 17 ετών. Ανακάλυψε τον κόσμο του χορού το 1988 παρακολουθώντας την παράσταση του Hahbi'Ru στο Renaissance Faire στη Βόρεια Καρολίνα, όπου έμαθε τον χορό της κοιλιάς από τον Atesh, διευθυντή της Atesh Dance Company. Αφού εξασκήθηκε για λίγο στη γιόγκα, άρχισε να διδάσκει γιόγκα το 1996 με τη βοήθεια του εκπαιδευτή γιόγκα Έριχ Σίφμαν.

Είναι χορεύτρια από το 1999 και στις αρχές της δεκαετίας του 2000 έκανε μαθήματα χορού της κοιλιάς με την Καρολένα Νερίτσιο και την Τζιλ Πάρκερ. Το 2001 προσλήφθηκε από τον παραγωγό δίσκων Μάιλς Κόπλαντ Γ΄. Το 2002, εμφανίστηκε και περιόδευσε με τους Bellydance Superstars, μια χορευτική εταιρεία που ειδικεύεται στον χορό της κοιλιάς που ιδρύθηκε στο Σαν Φρανσίσκο της Καλιφόρνια. Έχει επίσης κυκλοφορήσει μια σειρά μουσικών CD όπου έχει δημιουργήσει DVD για χορό της κοιλιάς για εκπαιδευτική χρήση και ερμηνεία, καθώς και τραγούδια που χρησιμοποιούνται σε παραστάσεις.

Το 2003, ίδρυσε την The Indigo Belly Dance Company, μια ομάδα χορού που ειδικεύεται στον χορό της κοιλιάς στο Σαν Φρανσίσκο, και ερμήνευσε το American Tribal Style Belly Dance, ένα στυλ που προέρχεται από τον χορό της κοιλιάς. Έχει επίσης πραγματοποιήσει εργαστήρια σε ΗΠΑ, Ευρώπη, Ασία και Αυστραλία, ενώ κυκλοφόρησε εκπαιδευτικά βίντεο με επίκεντρο τη γιόγκα και τον χορό της κοιλιάς. Ίδρυσε επίσης το Studio Datura στο Πόρτλαντ του Όρεγκον, όπου ξεκίνησε το Πρόγραμμα προσέγγισης 8 στοιχείων στο χορό της κοιλιάς. Το 2012, ίδρυσε το Datura Online, ένα διαδικτυακό στούντιο διδασκαλίας για γιόγκα και χορό της κοιλιάς.

## Κατάλογος έργων
### Βίντεο απόδοσης
* *Bellydance Superstars Live in Paris: Folies Bergere*
* *Bellydance Superstars Solos in Monte Carlo*
* *Bellydance Superstars*

### Εκπαιδευτικό βίντεο
* *Tribal Fusion: Yoga, Isolations and Drills a Practice Companion with Rachel Brice*
* *Rachel Brice: Belly Dance Arms and Posture*
* *Serpentine: Belly Dance with Rachel Brice* (DVD, βίντεο)

## Παραπομπές


## Εξωτερικοί σύνδεσμοι

* Επίσημος ιστότοπος Ρέιτσελ Μπρίς 
* Επίσημος ιστότοπος Datura Online 
* Επίσημος ιστότοπος Studio Datura 

Κατηγορία:Αμερικανοί χορευτές
Κατηγορία:Αμερικανοί χορογράφοι
Ντιαντιέ Σαμασεκού

Ο **Ντιαντιέ Σαμασεκού** (γαλλικά: *Diadie Samassékou*, 11 Ιανουαρίου 1996) είναι επαγγελματίας ποδοσφαιριστής από τη Δημοκρατία του Μαλί και διεθνής με την εθνική ομάδα του Μαλί. Αγωνίζεται ως αμυντικός μέσος στη Σούπερ Λιγκ, για τον Ολυμπιακό Πειραιώς, με τη μορφή δανεισμού από τη γερμανική Χόφενχαϊμ 1899.

Την επαγγελματική του καριέρα την ξεκίνησε το 2015 με τη ΦΚ Λίφερινγκ. Κατόπιν, αγωνίστηκε και στη ΦΚ Ρεντ Μπουλ Σάλτσμπουργκ, με την οποία κατέκτησε 3 πρωταθλήματα Αυστρίας κι 2 κύπελλα.  Κατά την περίοδο που βρισκόταν εκεί (και συγκεκριμένα το 2017-18), συμεπριλήφθηκε στην καλύτερη ομάδα του Europa League. Από το 2015, αγωνίζεται και στις μικρές εθνικές ομάδες της χώρας του, ενώ διεθνής με εθνική ανδρών, έγινε το 2016.

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιριστές ολυμπιακής ομάδας Μάλι
Κατηγορία:Ποδοσφαιριστές από το Μάλι
Κατηγορία:Ποδοσφαιριστές Εθνικής Μάλι Κ20
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Ολυμπιακού Πειραιώς
Κατηγορία:Ξένοι ποδοσφαιριστές στην Αυστρία
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2023
Σπηλιά Καρδίτσας

Η **Σπηλιά** είναι οικισμός στη Θεσσαλία και την Περιφερειακή Ενότητα Καρδίτσας ο οποίος βρίσκεται προς τα όρια με την Περιφερειακή Ενότητα Άρτας και είναι κτισμένος στις νότιες πλαγιές του όρους Μάραθος των Βόρειων Αγράφων σε υψόμετρο 990 μέτρων. Απέχει περίπου 14 χλμ. (οδηγικά) από το Ανθηρό (έδρα του δήμου) και 77 χλμ. δυτικά από την Καρδίτσα. Ως ξεχωριστός οικισμός αναφέρεται για πρώτη φορά το 1951 να απογράφεται στην τότε κοινότητα Ανθηρού. Σύμφωνα με το  Πρόγραμμα «Καλλικράτης» ανήκει στην κοινότητα Ανθηρού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 24 κάτοικοι.

## Απογραφές πληθυσμού

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Εταιρεία Συγγραφέων

Η **Εταιρεία Συγγραφέων** () είναι ελληνικό μη κερδοσκοπικό σωματείο με έδρα την Αθήνα που ιδρύθηκε στις 2 Ιουλίου του 1981 και αποτελεί έναν μη κυβερνητικό οργανισμό, που εκπροσωπεί τους συγγραφείς και προασπίζεται τα επαγγελματικά και πνευματικά δικαιώματά τους. Η Εταιρεία διοικείται από ένα επταμελές συμβούλιο, το οποίο εκλέγεται από τη γενική συνέλευση με διετή θητεία και απαρτίζεται από τον Πρόεδρο, τον Αντιπρόεδρο, το Γενικό Γραμματέα, τον Ταμία και τρία μέλη. Η έδρα της βρίσκεται στην οδό Κοδριγκτώνος, απέναντι από το Πεδίον του Άρεως, σε κτήριο που δώρισε η Διδώ Σωτηρίου, η οποία υπήρξε και ιδρυτικό της μέλος. 

## Σκοπός

Βασικός σκοπός της είναι η υπεράσπιση και προώθηση της ελευθερίας της έκφρασης και η ενίσχυση του έργου των συγγραφέων της χώρας. Παράλληλα με το βασικό της σκοπό, η Εταιρεία θέτει και επιμέρους στόχους, οι οποίοι σύμφωνα με την επίσημη ιστοσελίδα της είναι:

*Να υποστηρίζει και να διευρύνει τα επαγγελματικά συμφέροντα των Ελλήνων συγγραφέων.
*Να εκπροσωπεί τα μέλη της στις σχέσεις τους με την ελληνική κυβέρνηση και τα αντίστοιχα θεσμικά όργανα.
*Να διαπραγματεύεται και να κλείνει συμφωνίες με την κυβέρνηση, τους εκδότες και τις οργανώσεις τους, ώστε να προωθεί τόσο τους όρους της συγγραφικής δημιουργίας όσο και την κοινωνική θέση και ασφάλιση των συγγραφέων.
*Να παρέχει στα μέλη της πληροφορίες που αφορούν συγγραφείς, μεταφραστές, και κριτικούς, μέσα από την τριμηνιαία ενημερωτική της έκδοση και άλλες συναφείς εκδόσεις.
*Να προωθεί την παρουσία των μελών σε άλλα σωματεία, πολιτιστικούς οργανισμούς και θεσμικούς φορείς σε όλη την χώρα.
*Να διοργανώνει πολιτιστικές εκδηλώσεις τοπικής και διεθνούς εμβέλειας.
*Να συνεργάζεται με αντίστοιχους οργανισμούς, σωματεία και άλλους φορείς σε όλον τον κόσμο για την επίτευξη κοινών στόχων.
*Να προωθεί την ελληνική λογοτεχνία στο εξωτερικό.

## Μέλη

Συγγραφείς, των οποίων η δημοσίευση του πρώτου λογοτεχνικού τους έργου έχει ξεπεράσει το χρονικό διάστημα των πέντε ετών και επιθυμούν να συμμετάσχουν στο έργο της Εταιρείας, μπορούν να ενταχθούν σε μια από τις διαθέσιμες κατηγορίες μελών. Τα μέλη της διακρίνονται σε Τακτικά, Αντεπιστέλλοντα και Επίτιμα.

## Δράση

Η Εταιρεία διοργανώνει διάφορες εκδηλώσεις, τις οποίες ανακοινώνει στην ιστοσελίδα της κατηγοριοποιημένες ανά μήνα. Επιπρόσθετα, έχει καθιερώσει μια σειρά από τιμητικές βραβεύσεις για την αναγνώριση σημαντικών λογοτεχνικών έργων και των δημιουργών τους. Το 1997 καθιέρωσε την 21η Μαρτίου ως Ημέρα Ποίησης στην Ελλάδα, η οποία μετά από πρόταση στην UNESCO καθιερώθηκε το 1999 ως Παγκόσμια Ημέρα Ποίησης.

## Παραπομπές


## Εξωτερικοί σύνδεσμοι
* 
* 

Κατηγορία:Ελληνικές Επαγγελματικές Ενώσεις
Άνθρακας-12

Ο **άνθρακας-12** (12C) είναι το πιο άφθονο από τα δύο σταθερά ισότοπα άνθρακα (το άλλο είναι ο άνθρακας-13), που αντιστοιχεί στο 98,93% του στοιχείου άνθρακα στη Γη. Η αφθονία του οφείλεται στη διαδικασία του τριπλού άλφα, με την οποία δημιουργείται στα αστέρια. Ο άνθρακας-12 έχει ιδιαίτερη σημασία στη χρήση του ως το πρότυπο από το οποίο μετρώνται οι ατομικές μάζες όλων των νουκλιδίων. Επομένως, η ατομική του μάζα είναι εξ ορισμού ακριβώς 12 dalton. Ο άνθρακας-12 αποτελείται από 6 πρωτόνια, 6 νετρόνια και 6 ηλεκτρόνια .

Κατηγορία:Άνθρακας
Κατηγορία:Ισότοπα του άνθρακα
Ενίς Τσοκάι

Ο **Ενίς Τσοκάι** (γεννημένος στις 23 Φεβρουαρίου 1999) είναι Αλβανός επαγγελματίας ποδοσφαιριστής που αγωνίζεται ως μέσος για λογαριασμό του Λεβαδειακού ως δανεικός από τον Παναθηναϊκό. 
## Καριέρα σε συλλόγους

Στις 15 Σεπτεμβρίου 2022, η ΝΚ Λοκομοτίβα ανακοίνωσε ότι πούλησε τον νεαρό Αλβανό μέσο στον Παναθηναϊκό με κόστος 1.000.000 ευρώ.  Στις 24 Ιανουαρίου 2024, ο Παναθηναϊκός ανακοίνωσε τη μετακίνησή του με μορφή δανεισμού στην Όσιγιεκ μέχρι το τέλος της σεζόν.

## Διεθνής Καριέρα
Ο Τσοκάι πραγματοποίησε το ντεμπούτο του με την Εθνική Αλβανίας στην νίκη επί του Αγίου Μαρίνου με 5-0 στα πλαίσια των προκριματικών του Παγκοσμίου Κυπέλλου 2022.

## Παραπομπές


Κατηγορία:Αλβανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αλβανίας Κ21
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές ΝΚ Λοκομοτίβα
Κατηγορία:Ξένοι ποδοσφαιριστές στην Κροατία
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Λεβαδειακού